टीईक्‍यूआईपी चरण– I 1389 करोड़ रू. की कुल लागत के साथ एक केन्‍द्रीय समन्वित केन्‍द्रीय और राज्‍य सेक्‍टर परियोजना के रूप में विश्‍व बैंक की सहायता से कार्यान्वित किया गया था। इसमें से 306 करोड़ रू. केन्‍द्रीय भाग था और शेष 1033 करोड़ रू. राज्‍य का भाग था। यह कार्यक्रम मार्च, 2003 से प्रारंभ किया गया और 31 मार्च 2009 को बंद कर दिया गया। टीईक्‍यूआईपी में 127 संस्‍थाओं ने भाग लिया जिसमें से 18 पूर्णत: केन्‍द्र से वित्‍तपोषित संस्‍थान थे और 109 राज्‍य संस्‍थान थे। राज्‍य संस्‍थान 13 राज्‍यों नामत: आंध्र प्रदेश, गुजरात, हरियाणा, हिमाचल प्रदेश, झारखंड, कर्नाटक, केरल, मध्‍य प्रदेश, महाराष्‍ट्र, तमिलनाडु, उत्‍तर प्रदेश, उत्‍तराखंड और पश्चिम बंगाल से थे। 18 केन्‍द्रीय संस्‍थाओं में 17 एनआईटी और एनआईएफएफटी थे।